Jeg har aldri slått opp definisjonen av "forfølgelse"…
men ifølge loven er det to eller flere uønskede kontakter.
Og det var vel det jeg gjorde. Uønsket kontakt.
De ville ikke ha meg der, men jeg hørte ikke på dem.
HVERT ÅR FOREKOMMER OVER TRE MILLIONER
STALKING-TILFELLER I USA
BARE 7 % AV STALKERE BLIR SATT I VARETEKT
Han burde og kunne ha blitt stoppet, men ble ikke det.
Han utviste samme mønster om og om igjen.
Det er mange ganger han kunne ha drept meg.
Jeg har blitt siktet for 13 forbrytelser
og bare blitt dømt for fem.
Jeg kommer meg alltid unna.
Jeg tenkte, og overbeviste meg selv om,
at jeg kunne gjøre hva jeg ville og slippe unna.
EN NETFLIX-SERIE
Jeg vil heller bli ansett som morder enn forfølger.
Jeg ville ha intensiteten av at hun følte seg overvåket.
Alle kan være en forfølger.
Det er bare snakk.
Jeg er ikke så gal nå.
ADFERDSMØNSTER
MISSOURI
FENGSEL
Jeg hadde ikke rett til å gjøre det jeg gjorde.
Det var mye jeg kunne gjort annerledes.
Det handler om valgene jeg tok.
Jeg velger å reagere slik jeg reagerte.
Jeg forsto det kanskje ikke da, men jeg forstår det nå.
Jeg heter Daniel Thompson, siktet for grov forfølgelse i 2008.
Jeg skulle ønske jeg kunne dra tilbake og høre på folk.
"Hei! Glem henne. Kom!"
Skulle ønske jeg hadde lyttet.
Jeg vokste opp i nordøstlige Kansas, på landet.
Alle kjente hverandre og hverandres barn.
Det var et sted der ingen låste dørene
og ingen bekymret seg for noe.
Jeg hadde ikke mange venner.
Jeg var sosialt utilpass, for jeg stolte ikke på folk.
Jeg var 12 eller 13 da jeg fikk diagnosen PDD,
uspesifisert gjennomgripende utviklings- forstyrrelse, på autismespekteret.
Bortsett fra det hadde jeg det bra.
SOM 17-ÅRING MØTTE DANIEL ANGIE PÅ SOMMERLEIR
HUN VAR 15 ÅR GAMMEL
Angie var livlig. Hun var glad.
Hun var utadvendt.
Hun smilte hver gang jeg så henne.
Og hun hadde grønne øyne, og jeg liker grønne øyne.
Men stefaren fant ut hvor gammel jeg var. Hun var 15 og jeg var 17.
"Aldersforskjellen er for stor. Kom tilbake om et år."
Og jeg ringte henne et år senere.
Hun kunne ikke tro det, et år senere,
for hun ble oppspilt da jeg ringte.
Jeg møtte Daniel første året på videregående.
Han var min første kjæreste.
Jeg heter Angelyn, og jeg har overlevd stalking.
Jeg hadde snakket med Daniel og fortalt omtrent hvor jeg bodde.
Og plutselig kommer en bil kjørende, og det var ham.
Jeg hadde aldri møtt noen
man bare snakket med, og plutselig dukket de opp.
Jeg likte ham godt.
Ingenting virket uvanlig da vi først møttes.
Det var et normalt forhold i begynnelsen.
Og etter hvert ble han mer kontrollerende.
Han ringte meg om natten.
Hvis han ikke fikk tak i meg via telefon eller en venn,
dukket han opp der jeg var.
Og til slutt var han der hele tiden.
Foreldrene mine laget regler om hvor lenge han kunne være der.
Han snek seg inn gjennom hundeluken hjemme hos oss.
Jeg våknet av at sto over meg
og viftet med en dollarseddel for å vekke meg.
Men jeg følte at det var kjærlighet.
Nå vet jeg at det ikke er det.
Men når du får den typen oppmerksomhet,
og han vil være sammen med deg og ta vare på deg…
Jeg syntes ikke det var rart da det foregikk.
FIRE ÅR SENERE GIFTET ANGIE OG DANIEL SEG OG STIFTET FAMILIE
Angie og jeg fikk tre sønner.
Vi flyttet til St. Joe i Missouri, nær familien hennes.
Vi var veldig glade.
Men så gjorde vi begge dumme ting,
for vi var unge og jeg liker å være fri.
Og jeg var ute hele natten.
Og det forårsaket sinne
og krangling, og til slutt klikket jeg.
Volden begynte i det små.
Jeg fikk ikke sove i senga om han var sint.
Han sparket meg ut av senga,
eller så ble han sint og kastet ting og dyttet meg,
slike ting.
Men det ble stadig verre.
Han slo meg i hodet, der håret mitt er
så du ikke så blåmerkene,
og kvalte meg med puter.
Det ble så ille at jeg åpnet gardinene i stuen
og skrev "Hjelp" på vinduet i håp om
at noen ville se det og ringe.
HJELP
Ingen gjorde det.
Dette er et bilde av hvor små de var på den tiden.
Dette er min eldste, og dette er Dan og jeg,
vårt første barn sammen.
Da jeg lette etter bilder,
hadde hvert bilde jeg fant et negativt…
Et negativt minne knyttet til seg.
Dette bildet er fra leiligheten.
Det er av gutten min,
og jeg var gravid på den tiden.
Det var en gang jeg trodde jeg hadde hørt en lyd i leiligheten.
Og jeg gikk til enden av gangen, og der var han.
Han kom inn denne døren,
og sønnen min var på dette soverommet,
og jeg løp fra soverommet.
Jeg kom meg til sprinkelsengen og løftet ham.
Da jeg kom tilbake, tok han tak i meg.
Han kvalte meg.
Og han kvalte meg så lenge…
Jeg husker at min sønns føtter traff gulvet,
og jeg falt ned på knærne, og alt ble svart.
Og da jeg endelig våknet, dro han meg etter håret
inn på kjøkkenet
der han satt med en slakterkniv mot halsen min.
Det var mange slike tilfeller.
Han kom inn, ga meg juling og dro.
Man ringer politiet, men han er allerede borte.
ETTER FLERE VOLDELIGE ANGREP
BA ANGIE OM KONTAKTFORBUD
DET FORBØD THOMPSON Å GÅ INN I FAMILIENS HJEM
Kontaktforbud gir ingen beskyttelse. Det er bare et papir.
Han kom alltid tilbake.
Han fant meg alltid. Det var ingen forskjell.
Han kunne ligge under en bil.
Eller i baksetet. Under et skrivebord på jobb en gang.
Han visste hvor jeg var.
Hvis han ikke visste hvor jeg var, fant han det ut.
Jeg tror han forfulgte meg fordi han så på meg som en eiendel.
Jeg var hans. Han hadde full kontroll over meg.
ETTER TRE ÅR FLYKTET ANGIE TIL ET KRISESENTER
TRE MÅNEDER SENERE MØTTE ANGIE EN NY MANN OG FLYTTET INN MED HAM
Jeg møtte Brandon,
og jeg flyttet til dette huset og fikk barn.
Men jeg visste at det ikke var over.
Jeg gjorde alt jeg kunne for å redde ekteskapet.
Så fant jeg ut at hun var med en annen fyr,
og det likte jeg overhodet ikke.
Hvordan kunne hun?
Vi har barn sammen.
Jeg tenkte hele tiden: "Jeg kommer til å drepe henne."
"Jeg vil ende med å drepe henne."
KORT TID ETTER Å HA FLYTTET SAMMEN
BLE POLITIET TILKALT TIL EN HENDELSE HOS ANGIE OG BRANDON
En kveld vi var hjemme
hørte vi noen gå på linoleumen på kjøkkenet.
Og det var en veldig lang gang,
og Brandon så skulderen til Dan.
Så vi visste at Dan var i huset.
Og jeg hadde trykket på mobilen, og han hørte det.
Det tok ham en stund, men han endte med å gå ut ytterdøra.
Politiet kom.
Men de fant ham ikke.
Da politiet søkte i kjelleren,
fant de en pose og hansker.
Jeg hadde et sett med kniver på kjøkkenbenken,
og en stor slakterkniv var borte.
Det får meg til å føle at han hadde et mål den kvelden.
THOMPSON BLE FUNNET I NÆRHETEN I BESITTELSE AV KNIVEN
HAN BLE ARRESTERT OG SIKTET FOR INNBRUDD
Jeg husker at jeg var veldig sint.
Da han brøt seg inn i huset fant de hansker og en pose,
og han ble siktet for innbrudd fordi han tok en kniv.
Det var mer enn innbrudd.
Han kunne ha drept meg.
Han var på den stien, og om hadde han gått litt lenger,
ville jeg ikke vært her. De skulle ha gjort mer.
THOMPSON BLE FUNNET SKYLDIG I INNBRUDD
OG FIKK ÅTTE ÅR I FENGSEL
Jeg var sint på henne.
Det brant et hull i meg som batterisyre.
Og jeg takler ikke følelser så godt på grunn av PDD.
Selv om jeg visste at det var galt,
brydde jeg meg ikke, for jeg likte ikke følelsen,
og jeg brukte handlingene til å lindre smerten.
Det var da jeg brøt meg inn og tok kniven.
Jeg skulle skade noen.
Hvis det hadde gått lenger, ville jeg ha krysset grensen.
Og da jeg bare fikk åtte år, sa jeg: "Det er ingenting."
THOMPSON SONET SJU ÅR FØR HAN BLE PRØVELØSLATT
Da jeg kom ut av fengsel, la jeg dette bak meg.
Jeg slettet Angie fra hukommelsen.
KORT TID ETTER LØSLATELSEN
BLE THOMPSON SAMMEN MED JENNIFER
Jeg møtte Jennifer for første gang på internett.
Og vi fant tonen.
Hun hadde vært i et voldelig, dårlig forhold,
et mareritt.
Så vi forsto hvor vi kom fra, og vi ble gode venner.
Hun var smart. Hun var aleneforelder.
Og når du ser at noen har det ansvaret
og har prioriteringene i orden, det tiltrakk meg.
Vi flyttet ikke sammen med en gang. Jeg gjorde ting for barna hennes,
og spilte den rollen. Og senere flyttet jeg inn.
Men så begynte hun å bli kontrollerende i forholdet.
Og jeg fungerer ikke så bra når folk kontrollerer meg.
Jeg liker ikke å bli fortalt hva jeg skal gjøre.
Og…
Vi kranglet, og det endte med at jeg flyttet ut.
Og jeg lot sinnet…
tillitsproblemer, alt det der, spille inn.
Hei, Jennifer, jeg ringer for å si unnskyld for det i går.
Jeg hater deg ikke. Ok?
Jeg elsker deg. Ha det.
Jeg tror det er…
at jeg har vansker med
å løsrive meg fra personer jeg er emosjonelt knyttet til.
Jennifer, snakk med meg, ok? Det skader ikke å snakke med meg.
Vær så snill.
Jeg takler det ikke bra.
Du må ta telefonen.
Kutt ut, ikke vær ei kjerring hele tiden.
Og hvis jeg kan avslutte et forhold med vold,
kanskje jeg klarer å løsrive meg fra de emosjonelle båndene også.
Jeg kommer dit nå, jeg setter meg ved huset.
DEN 25. FEBRUAR 2008
RYKKET POLITIET UT ETTER ET NØDANROP FRA JENNIFER
Klokken halv to på natta
fikk vi melding om et aktivt innbrudd.
Det var ikke første gang vi rykket ut til denne boligen.
Jeg heter Scott Hendrickson.
I 2008 var jeg betjent i byen Bolivar i Missouri.
Offeret sa at den mistenkte som hadde brutt seg inn i huset
var hennes eks-partner.
Hun sa at han het Daniel Thompson.
Det som bekymret meg var mønsteret
der han stadig kom tilbake
flere ganger på samme dag, over flere dager.
Jeg hadde aldri sett maken til pågåenhet.
Til høyre her fremme ser vi huset Daniel Thompson brøt seg inn i.
Da vi kom til åstedet, var hun traumatisert.
Hun kunne knapt snakke.
Han lå over henne da han vekket henne.
Han hadde en kniv mot halsen hennes, og holdt for munnen hennes.
Det oppsto en kamp med en gang.
Under kampen mistet den mistenkte kniven
og kvalte henne med begge hender.
Hun fant kniven han hadde mistet, og stakk ham.
Etter knivstikkingen flyktet han til fots.
Jeg fant ham kort tid senere,
han lå sammenkrøket på fortauet bak en stor propantank.
Vi ringte etter en ambulanse,
og han ble kjørt med ambulanse til sykehuset.
SAMME KVELD BLE THOMPSON ARRESTERT
OG SIKTET FOR GROV FORFØLGELSE OG VOLD
Han ble tatt da han ble knivstukket. Det var bare derfor han ikke drepte henne.
Når noen utviser så stor pågåenhet,
kommuniserer han at ingenting kan stoppe ham.
DEN 16. NOVEMBER 2009
TILSTO THOMPSON GROV FORFØLGELSE OG VOLD
HAN BLE SLUPPET FRI PÅ PRØVE
MISSOURI
Jeg synes ikke prøveløslatelse er passende for dette.
Thompson gikk inn i Jennifers bolig,
kvalte henne og holdt en kniv mot halsen hennes.
Det fortjener strengere straff enn null fengselstid.
KOALISJONEN MOT VOLD I NÆRE RELASJONER
Jeg heter Matthew Huffman.
Jeg er PR-sjef
for Missouri-koalisjonen mot vold i nære relasjoner.
MATTHEW HUFFMAN HAR GJENNOMGÅTT THOMPSON-SAKEN
ANGÅENDE ANGIE OG JENNIFER
Når jeg ser på Thompsons historie med vold og stalker-oppførsel
mot Jennifer og Angie,
legger jeg merke til at det er samme oppførsel
som dukker opp med begge to, og det viser et mønster.
Det begynner med trakasserende oppringninger,
han holder oversikt med hvor kvinnene er,
han kommer hjem til dem uanmeldt.
Kvelning av et slag forekommer.
Han setter en kniv mot halsen.
Kniven er noe som dukker opp flere ganger i hans voldelige adferd,
og ofte vil de voldelige adferdsmønstrene fortsette å eskalere.
Derfor mener jeg at prøvetid
ikke kan betraktes som en løsning på dette.
Med mindre prøvetiden er meget streng,
der personen følges tett opp,
der man jobber med dem for å avdekke og korrigere
de voldelige adferdsmønstrene de har,
vil det ikke løse eller fikse problemet.
Thompson har psykiske problemer som må løses.
Folk fortjener hjelp med det,
men psykiske lidelser er ingen unnskyldning for voldelig adferd.
Vi snakker ofte om rehabilitering.
Det er ikke det at det aldri fungerer, men for at det skal fungere
må det voldelige individet ønske det.
De må ta ansvar og ville at det skal fungere for dem.
Og han har ikke vist at han forstår at dette er mishandling.
Så med Thompson ute på prøve
ville jeg vært veldig bekymret for hans tidligere ofre.
Men jeg ville jeg også vært bekymret for andre personer
han kan være i et intimt forhold med.
Jeg tror han vil slå til om muligheten byr seg,
og at volden vil bli verre.
Gi meg fornavnet ditt.
POLITIINTERVJU
Hvor lenge har du kjent Daniel?
Tre måneder, kanskje.
Hvor møtte du ham?
På internett.
TO OG ET HALVT ÅR ETTER HENDELSEN MED JENNIFER
BLE ETTERFORSKERE TILKALT ETTER ET INNBRUDD
Jeg heter Mike Crocker.
I 2010 var jeg etterforsker for sheriffen i St. Clair.
Det er første gang jeg er tilbake, og det vekker noen minner.
Da jeg kom til åstedet, var kvinnen hysterisk,
skrikende og ukontrollerbar.
Det var blod overalt.
En mann lå på senga, han var stukket i brystet.
Kvinnen fortalte at noen hadde kommet
og drept personen hun lå i seng med den kvelden.
KVINNEN, SOM ØNSKER Å VÆRE ANONYM,
BLE KJØRT TIL SHERIFFKONTORET FOR AVHØR
Var det kjæresten din?
Han som lå død ved siden av meg?
Jeg møtte ham nylig.
Ok. Hva var fornavnet hans?
James.
-Vet du etternavnet hans? -Vail. V-a-i-l.
Under intervjuet forklarte hun at ekskjæresten Daniel Thompson
hadde brutt seg inn og drept James Vail.
Da du la deg,
var døren til huset låst?
Ja. Jeg låste døra.
James dobbeltsjekket det.
Hvor lenge etter at du la deg skjedde dette?
Ikke så veldig lenge.
Jeg vet ikke.
Hørte du noe?
Jeg hørte ingenting.
Ok.
Han må ha vært der ute.
Han må ha overvåket oss.
Han knivstakk ham sikkert med min kniv.
Han er psyko.
Hun sa at hun hadde vært i et forhold med Daniel Thompson,
men at det fort gikk skeis.
Han var hissig og ble veldig opprørt da hun slo opp.
Han hadde forfulgt og truet henne etter at det ble slutt.
Han prøvde å finne ut hvor hun var og hvem hun var sammen med.
Hun var redd for ham.
Lokalpolitiet rykket ut til henne ved to eller tre anledninger.
Vi snakket med ham om at han hadde med seg kniv
ved huset hennes før dette drapet.
Da han var ved huset, sa han noe til James?
"Jeg skal stikke deg, din jævel. Roter du med dama mi?"
Nei. Han bare så på ham,
og det var ingen farge i Dans øyne.
Jeg vet ikke om det var fordi han var sint eller noe annet, men herregud.
Han var rasende.
Jeg tenkte: "Han vil drepe."
THOMPSON BLE ARRESTERT OG SIKTET FOR DRAPET PÅ JAMES VAIL
Jeg var i et forhold med henne, og hun løy for meg.
Og jeg liker ikke å bli løyet til.
Hun var målet.
Jeg visste ikke at han var der.
Jeg visste ikke hvem han var. Jeg visste ikke at de datet.
Jeg visste ikke hva han het.
Men da jeg kom inn, var han der.
Og tankene raser, følelsene dine,
alt går så fort, og plutselig…
Man begynner å føle at rushet bygger seg opp.
"Helvete heller." Det var det som skjedde.
Men siden det var bekmørkt der inne,
feilberegnet jeg avstanden
og traff ham i stedet.
Jeg tok med en sommerfugl.
Drapet på James kunne vært unngått.
Thompson ble sluppet løs flere ganger
etter vold og forfølgelse av andre kvinner.
Og all stalkingen han gjorde før, førte til dette.
Jeg heter Bonnie Vail, moren til James Raymond Vail.
Han ble drept av Daniel Thompson.
Glad i deg, sønn.
James hadde en fantastisk personlighet.
Han var veldig sprudlende, entusiastisk.
Han ringte den dagen. Jeg spurte hvordan han hadde det.
"Mamma, jeg har det gøy.
Jeg har møtt hyggelige folk, og vi koser oss."
Han hørtes veldig glad ut.
Det var det siste jeg hørte fra ham.
James' død gjorde meg så sint.
Jeg ville finne ut om denne Thompson,
for jeg ville vite om han hadde vold og stalking på rullebladet.
Jeg begynte å søke på internett,
i offentlige journaler og avisutklipp.
Og jeg fant flere saker mot ham.
Han brukte kniv hver gang. Han stalket eller brøt seg inn,
og jeg innså at det var et mønster.
Han slapp billig unna mange ganger, de ville ikke ta seg av ham.
Jeg ville at alle skulle vite at det ikke var et enkelttilfelle,
og jeg ville ikke gi opp før stemmen min ble hørt.
Jeg kunne ikke sørge før han ble satt i fengsel.
Han må settes bak lås og slå.
OKTOBER
I OKTOBER 2011
BLE THOMPSON STILT FOR RETTEN FOR DRAPET PÅ VAIL
HAN BLE FUNNET SKYLDIG I UAKTSOMT DRAP
OG VENTET PÅ DOM I ÅTTE UKER
Jeg husker at jeg så saken og at jeg var veldig sint.
Det skulle aldri gått så langt.
Han hadde kniver den kvelden han brøt seg inn i huset mitt.
Og Brandon kunne vært James den kvelden.
Når noen gjør noe sånt,
bør hele forhistorien gjennomgås,
for det viser et mønster
og jeg visste at jeg måtte hjelpe.
Jeg fikk tak i statsadvokaten,
og jeg fortalte hvem jeg var og hva jeg hadde vært gjennom.
Hun ville at vi skulle tale under straffeutmålingen.
DEN 15. DESEMBER 2011
VITNET ANGIE VED THOMPSONS STRAFFEUTMÅLING
Jeg husker at jeg gikk mot vitneboksen,
og jeg husker de små, runde øynene stirre på meg.
Han var så sint.
Men jeg vek ikke unna.
Jeg visste at hvis jeg sa fra, ville han havne i fengsel.
ETTER ANGIES VITNESBYRD FIKK THOMPSON LIVSTID I FENGSEL
DOMMEN HAR EN MAKSTID PÅ 30 ÅR
HAN KAN SLIPPE UT PÅ PRØVE I 2034
ETTER KUN 23 ÅRS SONING
Jeg synes ikke dommen er rettferdig.
Jeg forstår ikke hvordan man kan begå en slik forbrytelse…
få livstid og ha mulighet til prøveløslatelse.
Det er feil.
Jeg forstår at han kanskje aldri slipper ut.
Men det betyr at han kan slippe ut,
og jeg frykter for ofrene som har stått frem,
for når han slipper ut, vil han være eldre.
Intet hjem, ingen jobb, ingen bil, ikke noe liv.
Det vil gjøre ham sint.
Så jeg er redd for at noe kan skje om han slipper ut.
THOMPSONS OFRE KAN SENDE INN INFORMASJON
SOM VIL BLI VURDERT VED HØRINGER
Det var i 2010.
Tidligere det året hadde han angrepet noen i mars.
Fordi hun sa nei, brente han ned leiligheten hennes.
Bonnie og jeg er nære venner.
Tragedie bragte oss sammen. Hennes historie begynner der min sluttet.
Jeg leter hele tiden etter noe jeg kan bruke
når prøveløslatelsen kommer som viser dem at han er en fare
som ikke skal være ute.
Han må forbli i fengsel, han fikk livstid.
Men i Missouri betyr ikke det livet ut.
Det betyr kanskje 25 år.
At han blir løslatt tidlig er bare feil.
Det vil bli nye ofre, for han stopper ikke.
Ingen har stoppet ham.
FENGSEL
LEVERING
Angie er min nemesis til dagen jeg dør.
Jeg trodde jeg var over henne. Jeg trodde det.
Men hun dukket opp igjen.
Jeg tror ikke hun vil la meg være.
Jeg tror hun var redd.
Hun vil aldri glemme den kvelden, og jeg tror hun levde i frykt.
Jeg hater henne ikke.
Jeg…
bærer ikke nag til henne, for hun var den…
Hun var kvinnen jeg elsket.
Og jeg såret henne.
Og jeg lever med det, og jeg tenker fortsatt på henne.
Jeg mener…
De sier at det første ekteskapet er det du vil tilbake til.
Og jeg skulle ønske jeg hadde det, men jeg vet at jeg aldri vil få det.
OMRÅDET ER VIDEOOVERVÅKET
Du vet ikke hvordan det er å drepe.
Det er ikke som på tv.
Det hjemsøker deg. Du glemmer det aldri.
Jeg er ikke stolt av det.
Jeg hater det.
Jeg tar ansvar for mine valg.
Jeg vil aldri klandre andre for mine valg.
Men jeg vil at folk skal tro at man kan forandre seg over tid.
Jeg vil ikke at folk skal hate meg.
Jeg er et menneske. Jeg er ikke et dyr.
Hvis Dan sier at han har forandret seg etter noen kurs,
eller på grunn av religion eller at han forandret seg selv,
er det ingen grunn til å tro det.
Om han skulle forandret seg, ville han gjort det for lenge siden.
Jeg tror han sier det han sier for å manipulere systemet.
Jeg tror han vil omformulere og omarbeide ting
for å få systemet til å se ham slik han vil bli sett.
Men han har ikke forandret seg.
Jeg tror at han vil gjøre det igjen.
Det er et mønster, og mønsteret er ikke brutt.
Det er viktig at alle forstår det.
Tekst: Kjetil Almås